श्रीमद भागवतमहापुराण, श्रीमद भगवतगीता, श्रीरामचरितमानस, र्सवसम्मति से वैष्णवो का परमधन आदीकाल से रहा है । प्रथमपुज्य श्रीगणपतिजी महाप्रभु को सुमिर, भगवती जगजननी विधादात्री माँसरस्वती के श्रीकमलचरणों का ध्यान कर, आराध्य इष्टप्रभु की कृपा के कारण जब हमें इन श्रीग्रंथो में भक्तिमार्ग से प्रवेश करने का मौका मिलता है तो यह हमारे परम सौभाग्य के उदय का सूचक होता है । क्योंकि जैसे सागर में गोता लगाकर हम मोती पा सकते हैं, वैसे ही इन महाग्रंथरूपी महासागर में नित्य गोता लगाने पर हम भगवत-मोती पा सकते हैं । जरूरत है बस भक्तिमार्ग से तह तक जाने की क्योंकि मोती सागर के तह में, गर्भ में ही मिलते हैं ।